
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Διαπλάτυνση της Π.Ε.Ο. Αθηνών - Κορίνθου στο τμήμα από χ.θ. 

58 + 300 έως χ.θ. 58 + 700 (Γέφυρα ΠΙΚΑ) . 1 

Κήρυξη ως αναδασωτέας εκτάσεως 85.000 στρεμ. στη θέση «Τσα- 
νιάθι» της Κοινότητας Μαραθώνα του Νομού Αττικής . 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών στους οικισμούς Οίας και Φηρών νήσου Θήρας (ν. Κυ¬ 
κλάδων) . 3 

Έγκριση πολεοδομικής μελέτης του οικισμού ΘΡΤΛΟΡΙΟΤ Ν. Ρο¬ 
δόπης . 

Τροποποίηση σχεδίου Διανομής Οικισμού Διαλεκτό Ν. Τρικάλων 5 

Τροποποίηση σχεδίου Διανομής Οικισμού Μεγάλο Κεφαλόβρυσο Ν. 
Τρικάλων. 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφαλμάτων στο ΦΕΚ 253/Δ/8.5.89 .. 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΔΙ2/31372/Φ.Ε.51 (1) 

Διαπλάτυνση της Π.Ε.Ο. Αθηνών - Κορίνθου στο τμήμα από χ.θ. 
58 + 300 έως χ.θ. 58 + 700 (Γέφυρα ΠΙΚΑ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 653/1977 «Περί υποχρεώσεως των παρό¬ 
διων ιδιοκτητών για την διάνοιξη Οδών κλπ.» όπως τροποποιήθηκε και 
συμπληρώθηκε με τους Ν. 960/άρθρο 9 παρ. 4), Ν. 947/79 (άρθρο 
62, παρ. 9 και 10), Ν. 1349/83 (άρθρο 14) και Ν. 1418/84 (άρθρο 
25) σε συνδυασμό με την Αΐ/θ/2/7/12.3.1985 απόφαση Υπουργού 
ΠΕ.ΧΩ.ΔΕ. 

2. Τις διατάξεις του Π. Δ/τος 929/79 «Περί εκτελέσεως του άρθρου 
1 του ΑΝ. 653/1977». 

3. Τις διατάξεις του Π. Δ/τος 69/1988·«Περί Οργανισμού της Γεν. 
Γραμματείας Δημ. Έργων». 

4. Την 1836/85 Κ. 304/10.6.1988 απόφαση της Δ/νσης Συγκ. 
Έργων της τ. 1ης ΠΥΔΕ με την οποία εγκρίθηκε το κτηματολόγιο των 
εκτάσεων που απαιτούνται για την διαπλάτυνση της γέφυρας ΠΙΚΑ 
στην χ.θ. 58 + 500 της Π.Ε.Ο. Αθηνών - Κορίνθου. 

5. Το 228/17.3.1989 έγγραφο της Δ.Τ.Υ. της Νομαρχίας Δυτικής 
Αττικής, αποφασίζουμε: 

Ορίζουμε ότι το προς διαπλάτυνση τμήμα της Π.Ε.Ο. Αθηνών - Κο¬ 
ρίνθου, για την εφαρμογή του άρθρου 1 του Ν. 653/1977, είναι το 
τμήμα που περιλαμβάνεται μεταξύ της χ.θ. 58 + 300 και της χ.θ. 
58 + 700 (διαπλάτυνση Γέφυρας ΠΙΚΑ). 

Η απόφαση (χυτή να δημοσιευθεί στην Εφημερίδα της Κυβερνήσεως. 
Αθήνα, 18 Μαΐου 1989 

Ο ΥΠΟΥΡΓΟΣ 

Μ. ΠΑΠΑΣΤΕΦΑΝΑΚΙΣ 

Αριθ. 1039 . (2) 

Κήρυξη ως αναδασωτέας εκτάσεως 85.000 στρεμ. στη θέση «Τσα- 
νιάθι» της Κοινότητας Μαραθώνα του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος της 
χώρας. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5) Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις. . . 

β) 182447/3049/24.9.80. 

6) Την αριθ. 1589/27.4.89 πρόταση του Δασαρχείου Καπανδριτίου 
σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, με σκοπό την διατήρηση του χαρακτήρα 
της δασικής έκτασης, της οποίας η δασική βλάστηση καταστράφηκε 


από πυρκαϊά κατά την 18.10.1988 ώστε να αποκλεισθεί η διάθεσή της 
για άλλο προορισμό τη συνιδιοκτήτη δασική έκταση, (δάσος) εμβαδού 
ογδόντα πέντε στρεμμάτων (85.000) που αποτελείται από δύο τμή¬ 
ματα και βρίσκεται στη θέση «Τσανιάθι» της περιφέρειας Καλεντζίου 
Κοινότητας Μαραθώνα Νομού Αττικής και προσδιορίζεται από τα στοι¬ 
χεία: 

Α' Τμήμα: 1-2-3-4-5-6-7-8-9-1 

Β’ Τμήμα: Α-Β-Γ-Δ-Α, όπως φαίνονται στο συνημμένο διάγραμμα 
το οποίο αποτελεί αναπόσπαστο μέρος της αποφάσεως αυτής και έχει 
όρια: 

Α’ Τμήμα 

Ανατολικά: Με μη καμμένο συνιδιόκτητο δάσος 
Δυτικά: Με μη καμμένο συνιδιόκτητο δάσος και αγρό 
Βόρεια: Με καμμένο παλαιότερα δάσος και αγρό 
Νότια: Με μη καμμένο συνιδιόκτητο δάσος 
Εξαιρείται της κηρύξεως ως αναδασωτέας η έκταση υπό στοιχείο 
(Α), όπως αυτή φαίνεται στο συνημμένο σχεδιάγραμμα, καθ’ ότι κατά 
τον χρόνο της πυρκαϊάς ήταν αγροτική. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 41 παρ. 1 Ν. 998/79). 

Αγία Παρασκευή, 19 Μαΐου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 44247/2360 (3) 

Αναστολή οικοδομικών εργασιών και χορήγησης οικοδομικών αδειών 

στους οικισμούς Οίας και Φηρών νήσου Θήρας (ν. Κυκλάδων). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγρ. 3 του άρθρου 4 του Ν. 1577/1985 
«Γενικός Οικοδομικός Κανονισμός» (Α'210). 

2. Τις διατάξεις του εδαφ. ιδ της παραγράφου 1 του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 137). 

3. Την από 17.4.1989 αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών. 

4. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Β’ 142). 

5. Το γεγονός ότι συντάσσεται και προωθείται πολεοδομική μελέτη 
ένταξης στο σχέδιο των Οικισμών Οίας και Φηρών νήσου Θήρας (ν. Κυ¬ 
κλάδων), αποφασίζουμε: 

1. α) Αναστέλλονται για έξι (6) μήνες οι οικοδομικές εργασίες και η 
χορήγηση οικοδομικών αδειών στην περιοχή της Καλντέρας (Τμήμα 
του οικισμού Οίας και τμήμα του οικισμού Φηρών) νήσου Θήρας (ν. Κυ¬ 
κλάδων) όπως η περιοχή φαίνεται περικλειόμενη από την κόκκινη 
γραμμή και τη θάλασσα στα σχετικά τρία (3) πρωτότυπα διαγράμματα 
σε κλίμακα 1:5000 που θεωρήθηκαν από τον Προϊστάμενο της Δ/νσης 
Τοπογραφικών Εφαρμογών με την υπ’ αριθ. 44247/1989 πράξη του. 

Αντίγραφα των διαγραμμάτων αυτών θα είναι αναρτημένα για 20 
ημέρες τουλάχιστον από τη δημοσίευση της απόφασης αυτής στην Εφη¬ 
μερίδα της Κυβερνήσεως στο Τμήμα Αρχείου Σχεδίων της Δ/νσης Το¬ 
πογραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Πουλίου και Αμαλιάδος 17 για να λάβουν 
γνώση οι ενδιαφερόμενοι. 

β) Αναστέλλονται επίσης οι οικοδομικές εργασίες και η χορήγηση οι¬ 
κοδομικών αδειών για την κατασκευή τρίτου ορόφου στην υπόλοιπη πε¬ 
ριοχή (από την κόκκινη γραμμή μέχρι τα όρια των οικισμών Οίας και 
Φηρών). 

Της αναστολής αυτής εξαιρούνται οι οικοδομές για τις οποίες έχουν 
περατωθεί οι εργασίες του φέροντα οργανισμού του κτιρίου. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Μαΐου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

, - 4 - 

Αριθ. 1941 (4) 

Έγκριση πολεοδομικής μελέτης του οικισμού ΘΡΥΛΟΡΙΟΥ Ν. Ροδό- 

πης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τις παραγρ. 1, 4, 5 
και 6 του άρθρου 6, τις παραγρ. 1,2 και 4 του άρθρου 7, των παραγρ. 5 
του άρθρου 42, και της παραγρ. 5 άρθρ. 2 του από 30.8.85 Π.Δ. (ΦΕΚ 
414Δ) που εκδόθηκε σε εκτέλεση της τελευταίας αυτής παραγρά : 
φου. 

2. Τις διατάξεις του Ν.Δ/τος της 17.7.23 όπως μεταγενέστερα τρο¬ 
ποποιήθηκα™ και συμπληρώθηκα™ και ειδικότερα τα άρθρα 3, 4 και 70. 

3. Τις διατάξεις του Ν. 1577/85 (ΦΕΚ 21/Α) και ειδικότερα την 
παράγρ. 1 του άρθρου 6, και τα άρθρα 7, 8 και 9. 

4. Τις διατάξεις του Ν. 1558/85 (ΦΕΚ 137/Α) και ειδικότερα την 
παράγρ. 1 του άρθρου 23. 

5. Την υπ’ αρ. 4.12.1989 γνωμοδότηση του Κοινοτικού Συμβου¬ 
λίου θρυλορίου Ν. Ροδόπης. 


6. Την υπ’ αρ. 9/76/1989 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Ροδόπης, αποφασίζουμε: 

Άρθρο 1 

Εγκρίνεται το πολεοδομικό σχέδιο του οικισμού θρυλορίου, της Κοι¬ 
νότητας θρυλορίου Ν. Ροδόπης, στην οριοθέτηση με την υπ’ αρ. ΤΠΠΕ 
5247/30.4.86 απόφαση Νομάρχη Ροδόπης περιοχή, και σε περιοχές 
έξω από το όριο του οικισμού, με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, παιδικών χαρών, παιδικού 
σταθμού, χώρων εκπαίδευσης, εκκλησίας, ιατρείου, αστυνομίας, πολιτι¬ 
στικών χρήσεων, αθλητικών εγκαταστάσεων, χώρου για αθλοπαιδειές, 
διοίκησης, όπως οι ρυθμίσεις αυτές φαίνονται στα σχετικά πέντε (5) 
χρωματισμένα πρωτότυπα διαγράμματα σε κλίμακα 1:1000 που θεω¬ 
ρήθηκαν από τον Προϊστάμενο του Τμήματος Πολεοδομίας και Πολεο- 
δομικών Εφαρμογών Ν. Ροδόπης, και έχουν αναρτηθεί επί 20ήμερο 
στα γραφεία του ΤΠ και ΠΕ Ν. Ροδόπης. 

Άρθρο 2 

Εγκρίνεται ο Πολεοδομικός Κανονισμός του οικισμού θρυλορίου Ν. 
Ροδόπης, του οποίου το πολεοδομικό σχέδιο εγκρίνεται με το άρθρο 1 
της παρούσας. 

Άρθρο 3 

Στους οικοδομήσιμους χώρους που χαρακτηρίζονται με στοιχεία ΟΤ 
επιτρέπονται χρήσεις γενικής κατοικίας, όπως καθορίζονται από το άρ¬ 
θρο 5 του Π.Δ. 81/1980 (ΦΕΚ 27Α). 

Άρθρο 4 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς I και 11, 
όπως φαίνονται στα ίδια διαγράμματα ως εξής: 

Α) ΤΟΜΕΑΣ I (περιοχή του οριοθετημένου τμήματος του οικισμού 
με την υπ’ αρ. ΤΠΠΕ 5247/30.4.86 απόφαση Νομάρχη Ροδόπης, 
σύμφωνα με το από 24.4.85 Π.Δ. (ΦΕΚ 181Δ). 

1. α. Ελάχιστο εμβαδόν 300 τ.μ. 

Ελάχιστο πρόσωπο 14 μ. 

β. Κατά παρέκκλιση θεωρούνται άρτια τα οικόπεδα με όποιο εμβα¬ 
δόν έχουν κατά την ημέρα δημοσίευσης της παρούσας. 

2. Μέγιστο ποσοστό κάλυψης των οικοπέδων ορίζεται το 70% της 
επιφάνειας τους. 

3. Συντελεστής δόμησης: 

α. Επιτρέπεται η ανέγερση κτιρίων με σ.δ. που κλιμακώνεται προο¬ 
δευτικά και ανάλογα με την επιφάνεια του οικοπέδου ως εξής: 

- Για τα πρώτα 100 τ.μ. επιφάνειας του οικοπέδου σ.δ. 1,60. 

- Για τα επόμενα 100 τ.μ. επιφάνειας του οικοπέδου σ.δ. 0,80. 

- Για τα επόμενα 100 τ.μ. επιφάνειας του οικοπέδου σ.δ. 0,60. 

- Για το πέραν των 300 τ.μ. τμήμα επιφάνειας του οικοπέδου ορίζε¬ 
ται σ.δ. 0,40. 

Η συνολική επιφάνεια ορόφων στο οικόπεδο για κύρια και βοηθητικά 
κτίρια δεν μπορεί να υπερβεί τα 400 τ.μ. 

β. Κατά παρέκκλιση των προηγουμένων ορίζεται: 

βΐ) Για οικόπεδο που έχει χαρακτηρισθεί χώρος για ανέγερση κτι¬ 
ρίου κοινής ωφελείας επιφάνειας πέραν των 300 τ.μ. σ.δ. 0,80 χωρίς 
περιορισμό στην συνολική επιφάνεια ορόφων. 

β2) Για οικόπεδα τουριστικών εγκαταστάσεων ή αμιγούς επαγγελ¬ 
ματικής χρήσης ο σ.δ. ορίζεται ως εξής: 

- για το πέραν των 300 τ.μ. και μέχρι 2.000 τ.μ. τμήμα οικοπέδου, 
ο σ.δ. ορίζεται σε 0,60. 

- για το πέραν των 2.000 τ.μ. και μέχρι 4.000 τ.μ. τμήμα οικοπέ¬ 
δου, ο σ.δ. ορίζεται σε 0,50. 

- για το πέραν των 4.000 τ.μ. τμήμα οικοπέδου, ο σ.δ. ορίζεται σε 
0,40. 

Και στις περιπτώσεις αυτές τα κτίρια ανεγείρονται χωρίς περιορισμό 
στην συνολική επιφάνεια ορόφων. 

4. θέση κτιρίου στο οικόπεδο. 

Το κτίριο τοποθετείται ελεύθερα μέσα στο οικόπεδο. Ελάχιστη από¬ 
σταση από τα πίσω και πλάγια όρια σε περίπτωση που το κτίριο δεν εφά¬ 
πτεται με αυτά, η προβλεπόμενη από τον ΓΟΚ/1985 απόσταση Δ. 

5. Μέγιστο ύψος κτιρίων. 

- Ορίζεται σε 7.50 μ. + 200 μ. (στέγη). 

- Ελάχιστο ύψος ορόφου το προβλεπόμενο από τον Γενικό Οικοδο¬ 
μικό κανονισμό και τον Κτιριοδομικό Κανονισμό, ανάλογα με την χρήση 

του κτιρίου. 

6. Ειδικοί όροι δόμησης. 

α) Υποχρεωτικά επιβάλλεται η κάλυψη με κεραμίδια δηλ. κατασκευή 
στέγης ή κεκλιμένης πλάκας από ΒβΙοη καλυμένης με κεραμίδια. 

β) Οι εξώστες σε κάθε όψη δεν μπορούν να υπερβαίνουν σε μήκος τα 
2/3 του συνολικού μήκους της. 

Β) ΤΟΜΕΑΣ II (η περιοχή επέκτασης). 

1. Ελάχιστο εμβαδόν 500 τ.μ. 

Ελάχιστο πρόσωπο 15 μ. 

2. Μέγιστο ποσοστό κάλυψης των οικοπέδων ορίζεται το 60% της 
επιφάνειας τους. 

3. α. Συντελεστή δόμησης ορίζεται σε 0,80. 

Η συνολική'επιφάνεια ορόφων στο οικόπεδο για κύρια και βοηθητικά 
κτίσματα δεν μπορεί να υπερβεί τα 600 τ.μ. 

β. Κατά παρέκκλιση των προηγουμένων ορίζεται: 

βΐ) Για οικόπεδο που έχει χαρακτηρισθεί χώρος για ανέγερση κτι¬ 
ρίου κοινής ωφελείας, επιφάνειας πάνω από 500 τ.μ. ο σ.δ. ορίζεται σε 
0,60 χωρίς περιορισμό στην συνολική επιφάνεια ορόφων. 

β2) Για οικόπεδα τουριστικών εγκαταστάσεων ή αμιγούς επαγγελ¬ 
ματικής χρήσης ο σ.δ. ορίζεται ως εξής: 

- για το πέραν των 500 τ.μ. και μέχρι 2000 τ.μ. τμήμα οικοπέδου 
σ.δ. = 0,60. 

- για το πέραν των 2000 τ.μ. και μέχρι 4000 τ.μ. τμήμα οικοπέδου 
σ.δ. = 0,50. 

- για το πέραν των 4.000 τ.μ. τμήμα οικοπέδου σ.δ. = 0,40. 

Και σ’ αυτές τις περιπτώσεις τα κτίρια ανεγείρονται χωρίς περιορι¬ 
σμό στην συνολική επιφάνεια ορόφων. 

4. Θέση κτιρίου στο οικόπεδο. 

Το κτίριο απαγορεύεται να τοποθετείται σε επαφή με τα πίσω και 
πλάγια όρια του οικοπέδου, αλλά σε υποχρεωτική απόσταση από αυτά 
= Δ, που προβλέπεται από του ΓΟΚ/1985. 

5. Ειδικοί όροι δόμησης. 

Προτείνονται προκήπια (πρασιές) πλάτους 8.00 ή 4.00 μ. όπως φαί¬ 
νονται στα ίδια διαγράμματα. 

Για όλους τους υπόλοιπους όρους ισχύουν οι ίδιοι με τον Τομέα I, κα¬ 
θώς και οι ειδικοί όροι δόμησης του Τομέα I. 

Άρθρο 5. 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 8 Μαΐου 1989 

Ο Νομάρχης 
ΚΩΝ. ΧΡΟΝΟΠΟΥΛΟΣ 

- _4 - 

Αριθ. 2453 (5) 

Τροποποίηση σχεδίου Διανομής Οικισμού Διαλεκτό Ν. Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως» όπως τροποποιήθηκε και συμπληρώθηκε με το Ν.Δ. 732/70 
«Περί συμπληρώσεως των διατάξεων περί διοικητικής αποκεντρώ- 
σεως». 

2. Τις διατάξεις του Α.Ν. 314/68 (ΦΕΚ 47Α/68) «Περί παροχής 
εις τον Υπουργό Βορείου Ελλάδος και τους Νομάρχας αρμοδιότητος επί 
θεμάτων εγκρίσεως, επεκτάσεως ή τροποποιήσεως σχεδίου πόλεων» 
όπως τροποποιήθηκε και συμπληρώθηκε με το Ν.Δ. 1018/70 (ΦΕΚ 
220Α/71) και αντικαταστάθηκε με το Ν. 1577/85 άρθρο 34. 

3. Τις διατάξεις του αρ. 183 Π.Δ. (ΦΕΚ 70Α/5.6.88) «Έγκριση 
τροποποιήσεων σχεδίων πόλεων και καθορισμού όρων και περιορισμών 
δόμησης από τους Νομάρχας». 

4. Τις διατάξεις του από 2.4.85 Π.Δ/τος «Περί μεταβίβασης αρμο¬ 
διοτήτων στους Νομάρχες για την έγκριση και τροποποίηση σχεδίων 


καθώς και όρων και περιορισμών δόμησης αγροτικών οικισμών (ΦΕΚ 
225Δ/14.5.85). 

5. Τις διατάξεις του από 17.7.23 Π.Δ. «Περί σχεδίων πόλεων». 

6. Την αρ. 14/89 απόφαση του Κοινοτικού Συμβουλίου Διαλεκτού. 

7. Τη σύμφωνη γνωμοδότηση του Συμβουλίου Χ.Ο.Π. του Νομού 
που διατυπώθηκε στο αρ. 9/γνωμ. 1 η/10.5.89 πρακτικό συνεδρίασής 
του, αποφασίζουμε: 

Εγκρίνεται η τροποποίηση του Σχεδίου Διανομής Διαλεκτού εκ την 
δημιουργία των δρόμων και Κοινοχρήστων χώρων που φαίνονται στα 
συνημμένα σχεδιαγράμματα. 

Τά σχεδ/τα να αναρτηθούν για 15 μέρες, μετά τη δημοσίευση της 
παρούσας στην Εφημερίδα της Κυβέρνησης, στον πίνακα ανακοινώ¬ 
σεων του Τ.Π. - Π.Ε. Τρικάλων. 

Τρίκαλα, 15 Μαΐου 1989 

Ο Νομάρχης 
ΠΕΤΡΟΣ ΡΙΖΟΣ 

-♦- 

Αριθ. 2454 (6) 

Τροποποίηση σχεδίου Διανομής Οικισμού Μεγάλο Κεφαλόβρυσο Ν. 

Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως» όπως τροποποιήθηκε και συμπληρώθηκε με το Ν.Δ. 732/70 
«Περί συμπληρώσεως των διατάξεων περί διοικητικής αποκεντρώ- 
σεως». 

2. Τις διατάξεις του Α.Ν. 314/68 (ΦΕΚ 47Α/68) «Περί παροχής 
εις τον Υπουργό Βορείου Ελλάδος και τους Νομάρχας αρμοδιότητος επί 
θεμάτων εγκρίσεως, επεκτάσεως ή τροποποιήσεως σχεδίου πόλεων» 
όπως τροποποιήθηκε και συμπληρώθηκε με το Ν.Δ. 1018/70 (ΦΕΚ 
220Α/71) και αντικαταστάθηκε με το Ν. 1577/85 άρθρο 34. 

3. Τις διατάξεις του αρ. 183 Π.Δ. (ΦΕΚ 70Α/5.6.88) «Έγκριση 
τροποποιήσεων σχεδίων πόλεων και καθορισμού όρων και περιορισμών 
δόμησης από τους Νομάρχας». 

4. Τις διατάξεις του από 2.4.85 Π.Δ/τος «Περί μεταβίβασης αρμο¬ 
διοτήτων στους Νομάρχες για την έγκριση και τροποποίηση σχεδίων 
καθώς και όρων και περιορισμών δόμησης αγροτικών οικισμών (ΦΕΚ 
225Δ/14.5.85). 

5. Τις διατάξεις του από 17.7.23 Π.Δ. «Περί σχεδίων πόλεων». 

6. Την αρ. 20/89 απόφαση του Κοινοτικού Συμβουλίου Μεγ. Κεφα- 
λοβρύσου. 

7. Τη σύμφωνη γνωμοδότηση του Συμβουλίου Χ.Ο.Π. του Νομού 
που διατυπώθηκε στο αρ. 9/γνωμ. 1 η/10.5.89 πρακτικό συνεδρίασής 
του, αποφασίζουμε: 

Εγκρίνεται η τροποποίηση του Σχεδίου Διανομής Μεγ. Κεφαλοβρύ- 
σου με την δημιουργία των δρόμων που φαίνονται στα συν/να σχεδ/τα 
που συντάχθηκαν από την ΤΥΔΚ. 

Τα σχεδ/τα να αναρτηθούν για 15 μέρες, μετά τη δημοσίευση της 
παρούσας στην Εφημερίδα της Κυβέρνησης, στον πίνακα ανακοινώ¬ 
σεων του Τ.Π." - Π.Ε. Τρικάλων. 

Τρίκαλα, 15 Μαΐου 1989 

Ο Νομάρχης 

ΠΕΤΡΟΣ ΡΙΖΟΣ 

- * - 

ΔΙΟ ΡΘΩΣΕΙΣ ΣΦΑΛΜΑ ΤΩΝ (7) 

Στο'ΦΕΚ 253/Δ/8.5.89 στο οποίο δημοσιεύθηκε το από 25.4.89 
Π.Δ. «τροποποίηση του από 26.8.89 Π.Δ/τος «καθορισμός ζωνών 
προστασίας του όρους Πεντέλης, χρήσεων και όρων δόμησης αυτών (Δ 
755)», προστίθενται, μετά το τέλος του Δ/τος τα από παραδρομή παρα- 
λειφθέντα σχεδιαγράμματα, ως εξής. 

(Από το Υπουργείο ΠΕ.ΧΩ.ΔΕ.) 

